“สวนสุนันทา” ประกาศปิด-งดการเรียนการสอนพรุ่งนี้ หวั่นม็อบชุมนุม สนง.ทรัพย์สินฯ
“มหาวิทยาลัยราชภัฏสวนสุนันทา” ประกาศปิด-งดการเรียนการสอน 25 พ.ย.63 หวั่นม็อบชุมนุม สนง.ทรัพย์สินฯ 
“มหาวิทยาลัยราชภัฏสวนสุนันทา” ประกาศปิด-งดการเรียนการสอน 25 พ.ย.63 หวั่นม็อบชุมนุม สนง.ทรัพย์สินฯ
24 พ.ย. 2563

ผู้สื่อข่าวรายงานว่า สืบเนื่องจากกรณีที่กลุ่มราษฎรประกาศนัดหมายชุมนุมที่สำนักงานทรัพย์สินพระมหากษัตริย์ในวันพรุ่งนี้ (25 พ.ย.63) ทางด้านมหาวิทยาลัยราชภัฏสวนสุนันทนา โดย รศ.ดร.ชุติกาญจน์ ศรีวิบูลย์ รักษาราชการแทนอธิการบดี ได้ออกประกาศปิดมหาวิทยาลัยและงดการเรียนการสอน
โดยข้อความในประกาศระบุว่า ตามที่มีการชุมนุมสาธารณะขึ้นในพื้นที่กรุงเทพมหานคร และปริมณฑลอย่างต่อเนื่อง อีกทั้งได้มีการกำหนดพื้นที่ชุมนุมในบริเวณพื้นที่ใกล้เคียงกับที่ตั้งของมหาวิทยาลัยราชภัฏสวนสุนันทา ในวันที่ 25 พฤศจิกายน 2563 นั้น
เพื่อสวัสดิภาพและความปลอดภัยของนักศึกษา และบุคลากรของมหาวิทยาลัย อาศัยอำนาจตามความในมาตรา 27 และมาตรา 31 (1) แห่งพระราชบัญญัติมหาวิทยาลัยราชภัฏ พ.ศ.2547 ให้ปิดมหาวิทยาลัยและงดการเรียนการสอน ณ มหาวิทยาลัยราชภัฏสวนสุนันทา เลขที่ 1 ถนนอู่ทองนอก แขวงดุสิต เขตดุสิต กรุงเทพมหานคร ในวันที่ 25 พฤศจิกายน 2563

 